**EGYÜTTMŰKÖDÉSI MEGÁLLAPODÁS**

***(MINTA)***

Amely létrejött egyrészről a

…………………………………………………….…

(képviseli: ……………..,

székhely: …………………..

törzskönyvi azonosító szám:…………………..,

adószám: ……………….., a továbbiakban: Intézmény),

másrészről a

………………………………………………………

(képviseli: ……………..,

székhely: …………………..,

törzskönyvi azonosító szám:…………………..,

adószám: ………………..,

a továbbiakban: Együttműködő szervezet) , a továbbiakban együtt: Felek, között a mai napon és az alábbiak szerint:

A Felek rögzítik, hogy jelen együttműködési megállapodás aláírásával a Kulturális és Innovációs Minisztérium megbízásából az Nemzeti Kulturális Támogatáskezelő által „Kincses Kultúróvoda 2025” cím elnyerésére kiírt pályázaton való részvétel érdekében az alábbiak szerinti együttműködés megvalósításában állapodnak meg.

1. A megállapodás célja

A Felek vállalják, hogy a jelen együttműködés keretében a ……………………………………………program/feladat megvalósítása során legjobb tudásuknak megfelelően egymással együttműködnek..

1. A felek a megvalósítandó cél érdekében a következő feladatok teljesítését vállalják:

2.1.Az Intézmény által vállalt feladatok, jogok és kötelezettségek:

2.2. Az Együttműködő szervezet által vállalt feladatok, jogok és kötelezettségek:

1. A megállapodás időtartama, a költségek forrása

3.1. A Felek rögzítik, hogy a jelen megállapodásban meghatározott vállalásaikat a megállapodás aláírásának napjától folyamatosan – a jelen megállapodásban foglaltak szerint – teljesítik. Felek rögzítik, hogy a jelen megállapodást határozott időre ……………………………….időtartamra kötik meg.

3.2. Felek rögzítik, hogy a jelen megállapodásban foglalt vállalásaik teljesítéséért egymást anyagi ellenszolgáltatásban nem részesítik.

4. Egyéb rendelkezések

4.1. Felek kijelentik, hogy a jelen megállapodás 1. pontjába foglaltak megvalósítása során kölcsönös tájékoztatási kötelezettséget vállalnak.

4.2. A jelen megállapodás a Felek bármelyikének igénye esetén írásban, közös megegyezéssel módosítható, az együttműködés részleteit szabályozó további külön megállapodással kiegészíthető.

4.3. A jelen megállapodás elválaszthatatlan részét képezik, …………………………...

4.4. Felek fokozott gondossággal kötelesek eljárni a teljesítés során. Erre tekintettel a Felek kötelesek egymás teljesítését elősegítve szorosan együttműködni, és egymás méltányos érdekeit figyelembe venni.

4.5. Felek megállapodnak abban, hogy jelen megállapodással összefüggő minden (jog)nyilatkozatot írásban tesznek. Felek megállapodnak, hogy egymással elektronikus levél (e-mail) útján, vagy telefonon tartják a kapcsolatot. Az alapvető kapcsolattartási forma az elektronikus levél.

Kapcsolattartás:

Az Intézmény részéről:

Név, beosztás:

telefonszám:

e-mail:

Az Együttműködő szervezet részéről:

Név, beosztás:

Telefonszám:

e-mail:

4.6. A Felek megállapodnak, hogy a postai utat kizárólag a szerződésszegéssel, valamint jelen megállapodás módosításával, megszüntetésével kapcsolatos értesítések, nyilatkozatok megküldésére veszik igénybe. Jelen pontban meghatározott esetekben azonban a kézbesítés kizárólag postai úton (tértivevényes ajánlott levélben) vagy írásban igazolt személyes átadással történhet. A postai levél a címzett fél általi átvétel napján tekinthető kézbesítettnek. Amennyiben a kézbesítés sikertelen, a levél a második sikertelen kézbesítés megkísérlésének napját követő 5. munkanapon kézbesítettnek tekintendő. Amennyiben a címzett az átvételt megtagadja, a levél az átvétel megtagadásának napján kézbesítettnek minősül. Az elektronikus levél akkor minősül kézbesítettnek, ha annak kézbesítését a címzett vagy a levelezési rendszer az elküldést követően visszaigazolja.

4.7. Felek kijelentik, hogy jelen megállapodás aláírására és teljesítésére teljes jogkörrel rendelkeznek és nincs tudomásuk olyan tényről vagy körülményről, amely a jelen megállapodás érvényességét vagy hatályát részben vagy egészben érinthetné.

4.8. Jelen megállapodás módosítása kizárólag írásban érvényes.

4.9. Felek a jelen megállapodást 30 napos felmondási idővel bármikor – indokolás nélkül – felmondhatják.

4.10. Felek a jelen megállapodást közös megegyezéssel bármikor megszüntethetik.

4.11. A Felek azonnali hatályú, rendkívüli felmondására jogosultak, ha:

a) a jelen megállapodásban meghatározott célok megvalósítása meghiúsul, tartós akadályba ütközik,

b) a Felek valamelyike a neki felróható okból megszegi a jelen megállapodásból eredő kötelezettségeit.

4.12. A jelen megállapodás teljesítésétől függetlenül az Intézmény vállalja, és tudomásul veszi, hogy a „Kincses Kultúróvoda 2024” pályázati felhívás keretében benyújtott pályázati dokumentációjában, valamint a támogatói okiratban foglalt támogatott tevékenység megvalósítására, és a költségvetési támogatás jogszerű felhasználásáról beszámoló benyújtására az államháztartásról szóló 2011. évi CXCV. törvény és az államháztartásról szóló törvény végrehajtásáról szóló 368/2011. (XII.31.) Korm. rendeletben, valamint a pályázati dokumentációban foglaltak szerint köteles.

4.13. Felek a közös tevékenységük során tudomásukra jutott, bármelyikük tevékenységével kapcsolatos adatokat, információkat üzleti titokként kezelik, azokról harmadik személynek csak a másik fél kifejezett, írásban is megerősített engedélyével adhatnak felvilágosítást, kivéve, ha azok közlését jogszabály, bíróság, vagy arra illetékes hatóság írja elő.

4.13. Bármelyik Fél a titoktartási kötelezettség megsértésével okozott kárt a vonatkozó jogszabályok szerint köteles megtéríteni.

4.14. Jelen megállapodás aláírásával a Felek tudomásul veszik, hogy a megállapodás megkötése és teljesítése, valamint a Felek közötti kapcsolattartás lehetővé tétele céljából – a jelen megállapodás megszűnéséig – a Felek kezelik egymás mindenkori kapcsolattartóinak adatait a GDPR 6. cikk (1) bekezdés f) pontja alapján. Mindkét Fél jogos érdekét képezi, hogy szerződéses partnerével a megállapodás megfelelő teljesítése és az együttműködés megteremtése érdekében kapcsolatot tartson, kijelentik, hogy a személyes adatok kezelésével kapcsolatos információkat előzetesen a kapcsolattartók rendelkezésére bocsátották.

4.15. A jelen megállapodás teljesítése során felmerülő kérdéseket (különös tekintettel a megállapodás értelmezése, teljesítése során, illetve a megállapodásból eredő jogokkal kötelezettségekkel kapcsolatban felmerülő bármely vitás kérdésre) együttműködő Felek elsősorban tárgyalás útján rendezik.

4.16. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény és az egyéb vonatkozó jogszabályok rendelkezései az irányadóak.

Felek a jelen megállapodást, mint akaratukkal mindenben megegyezőt elolvasás után jóváhagyólag írták alá. Jelen megállapodás 4 (négy) eredeti példányban készült, melyből 2 (kettő) példány az Intézményt 2 (kettő) példány az Együttműködő szervezetet illeti.

Mellékletek:

|  |  |
| --- | --- |
| **Intézmény részéről:**  Kelt:………………………, 2025.  …..………….……………………………………. | **Együttműködő szervezet részéről:**  ……………………..,2025.  …..………….……………………………………. |
| *törvényes képviselő* | *törvényes képviselő* |